CELEX: C2007/315/29
Language: da
Date: 2007-12-22 00:00:00
Title: Forenede sager C-260/06 og C-261/06: Domstolens dom (Fjerde Afdeling) af 8. november 2007 — Straffesager mod Daniel Escalier (sag C-260/06), Jean Bonnarel (sag C-261/06) (anmodninger om præjudiciel afgørelse fra cour d'appel de Montpellier — Frankrig) (Plantebeskyttelsesmidler — parallelimport — procedure for markedsføringstilladelse — berettigelse — betingelser — overholdelse af proportionalitetsprincippet)

22.12.2007   
            
            
               DA
            
            
               Den Europæiske Unions Tidende
            
            
               C 315/18
            
         Domstolens dom (Fjerde Afdeling) af 8. november 2007 — Straffesager mod Daniel Escalier (sag C-260/06), Jean Bonnarel (sag C-261/06) (anmodninger om præjudiciel afgørelse fra cour d'appel de Montpellier — Frankrig)
   (Forenede sager C-260/06 og C-261/06) (1)
   
   (Plantebeskyttelsesmidler - parallelimport - procedure for markedsføringstilladelse - berettigelse - betingelser - overholdelse af proportionalitetsprincippet)
   (2007/C 315/29)
   Processprog: fransk
   Den forelæggende ret
   cour d'appel de Montpellier
   Parter i hovedsagerne
   Daniel Escalier (sag C-260/06), Jean Bonnarel (sag C-261/06)
   Sagens genstand
   Anmodning om præjudiciel afgørelse — Cour d'appel de Montpellier — fortolkning af EF-traktatens artikel 28 og 30 og af Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230, s. 1) — national lovgivning pålægger en landbruger, der foretager import til sin egen landbrugsbedrifts behov af et plantebeskyttelsesmiddel hidrørende fra en anden medlemsstat, hvor produktet allerede er omfattet af en tilladelse til markedsføring, udstedt i henhold til direktiv 91/414/EF, til at gøre brug af en forankret procedure for markedsføring, der er bestemt til at efterprøve produktets identitet og betinget af betaling af en afgift på 800 EUR
   Konklusion
   En medlemsstat kan gøre parallelimporten af et plantebeskyttelsesmiddel hidrørende fra en anden medlemsstat, hvor produktet allerede er omfattet af en markedsføringstilladelse, betinget af en forenklet procedure for markedsføringstilladelse, når importen foretages af en landbruger til sin egen bedrifts behov, idet den således meddelte markedsføringstilladelse tilhører hver erhvervsdrivende personligt. Tilladelsen kan ikke gøres betinget af, at det indførte middel betegnes med den pågældende erhvervsdrivendes eget mærke, når sidstnævnte er en landbruger, som udelukkende foretager parallelimporten til sin egen bedrifts behov. Der kan ikke opkræves en afgift for nævnte tilladelse, hvis afgiften ikke svarer til de omkostninger, der er forbundet med den kontrol eller de administrative skridt, som er nødvendige for at behandle ansøgningen om tilladelse. Der kan foretages en skønsmæssig fastsættelse af disse omkostninger under overholdelse af proportionalitetsprincippet.
   
      (1)  EUT C 212 af 2.9.2006.